gl gl gl gl gl ast gl gl eu gl gl gl ca gl gl es en gl pt pt gl gl es gl gl es pt gl gl it gl it en gl gl ca pt az gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en ca gl es gl es es es gl es gl fr es es en pt es
Preparando a Entrevista. Que teño que saber? – Federación Cogami Lugo
Publicado por Admin9 en marzo 14, 2017
A entrevista persoal é a parte fundamental do proceso de búsqueda de emprego. É a nosa maior baza posto que é onde se decide se nos escollen para o posto de traballo ou temos que seguir na nosa procura.
Antes de nada deberíamos ter claro que tipo de entrevistas nos poden realizar:
Entrevista directa ou dirixida:
Neste tipo, a persoa que entrevista fai preguntas concretas e pechadas para que as respondamos.
Entrevista aberta ou non  dirixida:
Neste tipo fanse poucas preguntas e déixase falar a persoa entrevistada, para que sexa ela a que nos facilite a información e leve máis o peso da entrevista.
Entrevista mixta ou semidirixida:
Nesta entrevista é común que se realicen preguntas  de tipo directo e indirecto. É dicir, é unha mestura das dúas anteriores.
Esta entrevista non é moi común. Consiste en facer preguntas de maneira inquisitiva para observar como se actúa ante a presión.
Que tipos de empresas adoitan empregar a entrevista de persoal como método de selección?
Cando xorde un posto vacante na empresa privada abren un proceso de selección baseado na entrevista para coñecer persoalmente ás persoas candidatas e valorar a súa aptitude para o posto, esta entrevista poderá ser realizada polo Departamento de RR.HH., consultoras, ETT, etc.
Superado un primeiro proceso de selección externo, o normal é que sexa preciso realizar unha segunda ou terceira entrevista xa levada a cabo pola Dirección de RR.HH., xefatura de persoal, persoal técnico ou a directivo da empresa.
É habitual que as grandes empresas leven a cabo procesos de selección masivos,  e poden existir casos nos que a empresa pública realice entrevistas persoais aínda que con menos frecuencia.
Aspectos tratados na entrevista de traballo.
A entrevista  desenvólvese en varias fases:
Comezo: A persoa candidata é recibida polo persoal entrevistador. Neste punto é importante deixar que quen nos estea a entrevistar comece coas preguntas e presente a empresa explicando os detalles do posto de traballo.
Desenvolvemento: O persoal entrevistador comezará a rolda de preguntas persoais e profesionais, máis ou menos extensas, numerosas e/ou profundas. Hai que ter en conta que en todo momento se está avaliando a quen se presenta ao posto.
Os temas sobre os que nos van preguntar poden ser desde datos persoais a cuestións  sociais: influencias, relacións, actividades, cambios de residencia, medios socioeconómicos, oportunidades ou dificultades vividas, tempo de traballo, etc.
Posteriormente quen entrevista pasará a indagar no historial formativo realizando preguntas sobre:  os estudos, proxectos futuros, motivacións, intereses, obxectivos, problemas atopados.
Para rematar pódese facer algunha pregunta sobre aficcións e intereses, tempo libre, actividades de ocio e calquera outro dato de interese para o posto.
É lícito que o persoal entrevistador formule cuestións persoais sempre e cando a persoa candidata non se sinta violentada.
Deja un comentario Cancelar respuesta
Tu dirección de correo electrónico no será publicada. Los campos obligatorios están marcados con *
Recibir un email con los siguientes comentarios a esta entrada.
Recibir un email con cada nueva entrada.
© 2017 Federación Cogami Lugo. Todos los derechos reservados